อยากทราบว่าถ้าพึ่งกินยาคุมกำเนิดแผงแรก แต่ไม่ได้กินในระยะเวลา5วันที่มีประจำเดือน แต่กินไปแล้ว10เม็ด แล้วมีเพศสัมพันธ์กับแฟน แฟนหลั่งใน แต่ไม่ได้อยู่ในระยะตกไข่ จะท้องไหมค่ะ
สวัสดีค่ะ หากไม่ได้เริ่มทานยาคุมกำเนิดภายใน 5 วัน นับจากวันแรกที่มีประจำเดือนมา ยาคุมกำเนิดก็จะยังไม่สามารถออกฤทธิ์ในการป้องกันการตั้งครรภ์ได้ทันที ต้องทานต่อเนื่องไปอย่างน้อย 7 วันก่อน ดังนั้น หากได้ทานต่อเนื่องไป 10 วัน แล้วจึงมีเพศสัมพันธ์ ยาคุมกำเนิดก็จะสามารถออกฤทธิ์ในการป้องกันการตั้งครรภ์ได้แล้ว อย่างไรก็ตาม ยาคุมกำเนิดนั้น ไม่สามารถป้องกันการตั้งครรภ์ได้ 100% แต่หากทานได้อย่างถูกต้อง คือทานทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหรือท้องเสียหลังทานยา ไม่ได้ทานยาอื่นบางชนิดร่วมด้วย ยาคุมกำเนิดก็จะช่วยป้องกันการตั้งครรภ์ได้มากกว่า 99% ค่ะ